Eva Bonnier

Eva Fredrika Bonnier (født 17. november 1857 i Stockholm, død 15. januar 1909 i København) var en svensk kunstner, kjent for sine realistiske portretter. Hun var datter av bokforleggeren Albert Bonnier og hans kone Betty Rubenson.

Hun studerte ved Kungliga Konsthögskolan i Stockholm og flyttet til Paris i 1883 hvor hun tok kurs ved Académie Colarossi. Årene i Paris ble hennes mest produktive. 

I begynnelsen av 1890-tallet var hun tilbake i Stockholm og forsøkte med begrenset suksess å etablere seg som portrettmaler, en karriere hun kom til å gi opp etter 1906.

I Paris møtte Bonnier skulptøren Per Hasselberg, de innledet et forhold og forlovet seg, men forlovelsen ble brutt i 1892. Da Hasselberg plutselig døde i 1894, adopterte Bonnier hans nyfødte, utenomekteskapelige datter Julia.

Bonnier døde ved et antatt selvmord da hun falt ut gjennom et vindu fra Hotel Cosmopolite i København.Gustaf V och hans tid 1907–1918, Erik Lindorm 1979 ISBN 91–46–13376–3 s.65 

 Referanser 

 Eksterne lenker 

 Bonnier hos kunstnerleksikonet Amanda

Kategori:Svenske malere
Kategori:Bonnierslekten
Kategori:Kvinnelige malere
Kategori:Fødsler i 1857
Kategori:Dødsfall i 1909